AlexejDobrolubov/national_council_slovak_2010 huggingface dataset:
60. schôdza NR SR - 6.deň - B. popoludní
Dátum: 2022-03-23
Poslanec: Kollár, Miroslav (-)
Druh vystúpenia: Vystúpenie v rozprave

44. Vážená pani verejná ochrankyňa práv, vážené kolegyne a kolegovia, viacerí z vás ste tu už konštatovali, že si vypočúvame túto, túto správu pred poloprázdnou sálou. Áno, je to nedôstojné a je to nedôstojný prístup Národnej rady k tejto vážnej funkcii a k pani ombudsmanke ako takej. Ondro Dostál hovoril, že sála je poloprázdna. Nie je poloprázdna, je prázdna. Na začiatku nás tu bolo 13 a teraz nás je tu asi podobný počet. Ja Ondrejovi, ktorý sa práve vrátil, chcem zablahoželať k zvoleniu za štátneho tajomníka na ministerstve spravodlivosti a zároveň chcem vyjadriť veľkú vďaku, že bude štátnym tajomníkom na ministerstve spravodlivosti a nie na ministerstve financií, keďže tie počty mu nejdú, lebo by nás muselo byť 75, aby bola sála poloprázdna. Ale tri vety k tomu, čo som chcel povedať. Chcem skonštatovať, že túto mimoriadne náročnú, ale mimoriadne potrebnú funkciu pani Patakyová vykonávala spôsobom, že ľudsky aj profesionálne nastavila latku výkonu tejto funkcie veľmi vysoko. A ja vám chcem poďakovať za srdce, za morálnu integritu, za nezávislosť, za odbornosť aj profesionalitu, ktorú ste vložili do výkonu tejto funkcie. A chcem vyjadriť nádej, že s týmto vedomím budeme posudzovať všetkých uchádzačov, ktorý sa budú chcieť stať vaším nástupcom alebo nástupkyňou. Je to mimoriadne dôležité aj preto, že ak dnes hovoríme o potrebe budovať dôveru v demokratické inštitúcie, tak práve vďaka pani Patakyovej a jej spôsobu výkonu funkcie verejnej ochrankyne práv sa nepochybne podarilo ďalej posunúť úroveň výkonu tejto funkcie a aj zvýšiť dôveru v túto funkciu bez ohľadu na to, čo hovoria, teda tak ako hovorí kolega Pollák, najväčší ochrancovia a najväčší ochrancovia ľudských práv na Slovensku, kolegovia z opozície. Ja chcem preto ešte raz poďakovať, pani Patakyová, za vašu službu občanom a Slovenskej republike. Ďakujem.
94. schôdza NR SR - 1.deň - B. popoludní
Dátum: 2023-06-13
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

169. Ďakujem pekne. Ja skúsim takým osobným príbehom. Bývam kúsok od ukrajinskej ambasády a sú tam fotky z bojov. Sú tam fotky mŕtvych detí. Chodím okolo, lebo je to naozaj kúsok vedľa, mám šesťročnú a desaťročnú dcéru. A keď ideme okolo, tak tá desaťročná už vie. A tá šesťročná sa ma pýta: Mami, prosím ťa, a to červené, to je čo? A tá staršia hovorí: Mami, nepovedz jej, že to je krv, povedz jej, že to je červená farba, že to proste, že to nie je pravda. No tak, samozrejme, že myslím si, že nie je správne klamať deti, treba im povedať pravdu. A ja sa vás teda pýtam, prosím vás, vy by ste povedali čo? Akože prečo sú tie deti mŕtve? Akože kto ich tam zabíja? No, Rusi ich tam zabíjajú, vieme to veľmi dobre. Takže máme robiť nič? To je podľa vás ako v poriadku, toto je ten mier, o ktorom vy rozprávate? Áno? Máme to nechať takto?
90. schôdza NR SR - 13.deň - A. dopoludnia
Dátum: 2023-05-23
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

60. Ďakujem pekne. Prekvapuje ma takéto vystúpenie od ženy predo mnou. Ja poviem aj prečo, pretože si myslím, že každá žena, ktorá riešila akékoľvek otázky, ktoré boli veľmi ťažké pri narodení dieťaťa, tak boli naozaj veľmi ťažkého charakteru a odobrať žene právo urobiť takéto ťažké rozhodnutia a sťažovať jej celú situácii. Ja neviem, kto chce za to zobrať zodpovednosť, že to dokáže lepšie. Kto, kto to vie lepšie posúdiť a všetky súvislosti, okolnosti, počas ktorých sa rozhodne, že jednoducho k tomu dospeje. Tu mám pocit, že keď počúvam osobitne niekoho demografii, ako keby sme nevnímali, že to je ťažké rozhodnutie pre každú ženu, jednoducho je to ťažké rozhodnutie. Veď to nie je o tom, že tu si ide niekto lahodiť, že ide na interrupciu. To je jednoducho ťažké rozhodnutie v živote ženy, kedy zváža všetky okolnosti, súvislosti, za ktorých k tomu došlo, že k tomu proste, že to podstúpi, a my tu ideme sťažovať túto situáciu a myslíme si, že niekto to tu akože lepšie rozhodne za ňu? Ja si myslím, že toto obdobie už máme za sebou, že niekto tu vie lepšie rozhodovať o druhom človeku. Si myslím, že vždy je to o tom, že či vnímame dôstojnosť ženy, či vnímame, že je schopná a spôsobilá to rozhodnutie urobiť a že urobíme všetko pre to a pomôžeme, aby to rozhodnutie urobila dobre napríklad dobrou sexuálnou výchovou. Takže ja sa prekvapujem naozaj, že na jednej strane nie sme schopní, spôsobilí pomôcť osobitne mladým ľuďom, aby rozumeli dobre, o čom je proste aj pohlavný styk a o čom je sex, že môže dôjsť k počatiu dieťaťa a neurobíme k tomu nič, hej, necháme to na nich a potom proste riešime ťažké otázky, ktoré môžu vzniknúť jednoducho preto, že niekto môže byť prekvapený, že k tomu počatiu došlo a nie je na to jednoducho pripravený nijakým spôsobom, nijakým spôsobom. Takže najprv neurobme nič preto, aby vedeli, že k tomu môže dôjsť a potom to sťažíme maximálne ako... (Prerušenie vystúpenia časomerom.)
90. schôdza NR SR - 2.deň - B. popoludní
Dátum: 2023-05-03
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

97. Ďakujem veľmi pekne. No, ja si nič nevymýšľam, ja nič nezavádzam, ja iba hovorím, že môžme si tu myslieť hocičo, ale buďme korektní ohľadom prekladu. Jednoducho to my nevieme, nie sme schopní ani to preložiť z toho anglického textu, tak potom nepristúpme k tomu dohovoru, keď máme s niečím problém. To je prvá vec. Druhá vec, no, nie je totožný obsah pojmu "pohlavie" a "rodová identita". To teraz nie je o tom, že tu sa bavíme o nejakom strednom rode alebo strednom pohlaví, hej? Pán Mizík, voči vám hovorím, vy máte tiež malé deti. (Reakcia z pléna.) Jaj, Mazurek, aha, pardon, pán Mazurek, ďakujem pekne, pán poslanec. Jednoducho rodová identita je niečo iné a to sa jednoducho môže stať, že sa ľudia narodia a je to menšina, a preto máme k tomu necit, tá väčšina, pretože nás to netrápi. Ale mohlo by to trápiť osobitne aspoň tých, čo sme rodičia, pretože môže sa nám stať, že zrazu naše dieťa sa necíti tak, ako sa nám javí, že by sa mohlo cítiť. Ono sa tak jednoducho necíti. A k tomu je dôležité, aby sme sa o tom my tu spolu rozprávali a mali k tomu cit a mali k tomu rešpekt a prejavovali k tomu normálne aj dôstojnosť k tým ľuďom, ktorí sa takto trápia, pretože je to veľmi jednoduché narodiť sa v tele, ktoré vyzerá ako mužské a naozaj sa cítiť ako muž. A je to veľmi ťažké si uvedomiť, že niekto sa narodí a vyzerá síce, že je muž alebo žena, ale on tak necíti a veľmi sa trápi. Veľmi sa trápi, kým to vôbec niekomu povie. A keď to niekomu povie, svojim najbližším, tak sa jednoducho s ním potrebuje vysporiadať v rámci spoločnosti. A o to tu teraz ide. A o tom je to iné, rozprávať sa o diskriminácii z dôvodu rodovej identity. Tu sa rozprávame o ľuďoch, ktorí jednoducho majú takého trampoty v živote, veľmi vážne, veľmi vážne a končia tragicky práve preto, že spoločnosť nevie prísť na meno, nevie im nájsť dôstojnosť a rešpekt. O tom to je.
90. schôdza NR SR - 2.deň - B. popoludní
Dátum: 2023-05-03
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

51. Ďakujem veľmi pekne. Ďakujem veľmi pekne za všetky poznámky, ktoré prišli, a ja si dovolím na to reagovať takto. Toto nie je boj o voliča, toto je boj o dôstojnosť a o rešpekt k človeku. Naozaj dlho trvalo, kým sme prišli na to ako ľudstvo, že otroctvo máme zrušiť. Že jednoducho každá ľudská bytosť je hodná rešpektu a dôstojnosti. Potom nám veľmi dlho naozaj trvalo, kým sme prišli na to, že napríklad aj žena je človek – to nám tiež dosť dlho trvalo – a má mať tie isté práva ako muž. Dlho nám trvalo, že naozaj ona môže aj voliť, dokonca byť volená. No a teraz nevieme prísť na meno menšinám v našej spoločnosti, my proste to, my to nevieme vysloviť. Tu pán poslanec si z toho robí srandu, proste nechce ani dôstojne im prísť na to pomenovanie, ktoré je hodné rešpektu. Proste nechce, nevie, neurobí to. Ešte náhodou by to znamenalo, že im prejavuje nejakú dôstojnosť a rešpekt. A mňa tu toto najviac trápi, že my sa tu teraz tvárime, že ideme niečo urobiť pre menšinu v našej spoločnosti. No nejdeme, nejdeme, ideme ich uraziť. Ja keď s niekým žijem ako s partnerom, tak samozrejme, že sa mu zdôverujem s vecami, ale to nie je môj dôverník. A ja mu nebudem dávať vyhlásenia ako dôverníkovi, no nebudem, je to smiešne. A nebudem očakávať, že on bude dávať takéto vyhlásenie voči mne ako dôverníčke. Pane Bože! Tak sa tu nevysmievajme z ľudí, ktorí tu s nami žijú a patria k menšine a sú trochu iní. To akože nevieme naozaj im priznať ich práva? Nevieme to pomenovať? No tak to pomenujme, že im nič nechceme dať a že nechceme im dať dôstojnosť a rešpekt, to povedzme, že nechceme a nedáme. Ale tento zákon im nedáva nič.
90. schôdza NR SR - 2.deň - B. popoludní
Dátum: 2023-05-03
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

13. Ja by som chcela veľmi pekne poďakovať pánovi poslancovi za jeho príspevok a osobitne k tej téme, ktorá súvisí s trestným činom znásilnenia. A chcem aj v nadväznosti na tento príspevok apelovať aj na pána ministra, že tak ako to uviedol aj pán poslanec a zaoberal sa výrokmi zo strany aj ministra spravodlivosti, aj ministerstva k tomuto trestnému činu znásilnenia, že buďme tu korektní a naozaj hovorme pravdivo. Jednoducho ak do skutkovej podstaty trestného činu, tak ako povedal aj pán poslanec, nedoplníme "bez súhlasu", tak jednoducho ten trestný čin znásilnenia nebude znamenať, že je to znásilnenie, keď je to bez súhlasu. A ja nadviažem aj na príspevok pána poslanca ešte tým, že... a som veľmi rada, že osobitne sa na toto zameral, pretože toto si myslí aj naša spoločnosť. Amnesty International urobilo prieskum s agentúrou Focus a viac ako 90 % opýtaných si myslí, že za znásilnenie sa považuje sex bez súhlasu. Súčasne 89 % opýtaných si myslí, že by malo byť trestným činom znásilnenie bez súhlasu. A sem patria aj konzervatívni, tá časť spoločnosti, ktorá si o sebe myslí, že je konzervatívna. Takže ak teda ideme robiť Trestný zákon nanovo, zameriavame sa na trestné činy, aby teda rešpektovali štandardy už demokratickej spoločnosti v súlade s ostatnými európskymi krajinami, tak tu by sme mali byť osobitne citliví. Ja som rada, že sa na to zameral pán poslanec, a ja dúfam, že aj parlament k tomu zaujme jasný postoj a na základe pozmeňujúceho návrhu, kde to chceme vrátiť späť, tak ako to ministerstvo spravodlivosti navrhovalo, dostať... (Prerušenie vystúpenia časomerom.)
90. schôdza NR SR - 2.deň - A. dopoludnia
Dátum: 2023-05-03
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

68. Ďakujem veľmi pekne predsedajúcemu, ktorý je veľmi korektný a rešpektuje aj bývalých ministrov, ktorí sa zaúčajú do prísnych rokovacích poriadkov. Najprv by som chcela reagovať na pána poslanca Šeligu. Veď ja som sa snažila, samozrejme, povedať, že je tam veľa dôležitých a dobrých vecí, ale to, čo mi vadí, je, že chýba mi tu dvojička, trestný proces. A bolo urobené skutočne veľa-veľa práce, veď inak by pán minister sem nemohol prísť so žiadnou novelou, keby tá práca nebola urobená á... ale to mi tu chýba. Jednoducho pri nastavení novej trestnej politiky tu mal byť aj trestný proces. A v tejto súvislosti si dovolím takou poslaneckou šmyčkou zareagovať na pána poslanca Mizíka, ale pritom reagujem na pána poslanca Šeligu, aj keď nám odchádza, že v prípade, keď sa vlastne prekonáva násilie, tak tá hodnota tu už nehrá rolu. Takže toto proste nie je pravda, čo je tu šírené. A ja len doplním tu pána poslanca Šeligu, že to, že my posúvame hodnotu škody, tak to sme už mali dávno-dávno urobiť. Jednoducho my musíme nejak nastaviť rozdiel medzi tým, čo je ešte protiprávnym konaním a nemá sa, ale tým, čo už je trestný čin a za to idú ľudia aj do ústavov na trest odňatia slobody, teda do basy. Proste tu musí byť jasný rozdiel a je to aj vo výške škody. Tak keď nejaká výška škody bola pri prijímaní Trestného zákona naozaj desiatku už rokov dozadu, tak potom sa nám niekde tá hodnota posunula. Takže v tomto, to som rada, že to tak je a rešpektuje to novela a je to kľúčové, ale ak je násilie páchané, no tak tu už hodnota škody nehrá rolu.
88. schôdza NR SR - 1.deň - B. popoludní
Dátum: 2023-03-14
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

22. Veľmi pekne ďakujem za objasnenie. Ja si myslím, že je dôležité, aby tu jasne zaznelo, že jedná sa konečne o právo, ktoré budeme mať zakotvené v zákone a budeme vedieť k nemu povedať nejaký konkrétny postup. To znamená, že napríklad ja som to tak hovorila na výbore, keď sme sa o tom rozprávali. Prístup k informáciám sme mali dlhodobo v ústave, kým prišiel zákon, ktorý povedal, ako to vlastne naozaj bude fungovať a začalo sa naozaj toto právo uplatňovať. To znamená, že tu tá základná otázka stojí: chceme, aby sa toto právo uplatňovalo? Lebo ak áno, tak potrebujeme túto právnu úpravu. A ja teda tiež ako matka, bohužiaľ, tiež som mala tú skúsenosť, že som riešila prítomnosť dieťaťa, a musím povedať, že mala som skúsenosť aj z Rakúska, a teda tam to vôbec nebol žiaden problém a je úplne v poriadku mať stoličku alebo prípadne si priplatiť. Každý sa rozhodne ako rodič, ako to zvládne, ale určite je nevyhnutné pre dieťa, aby bolo psychicky v poriadku, v pohode pri tých najťažších zákrokoch. Takže tam, ak chceme, aby ten výsledok bol dobrý, tak toto je presne cesta. A to sa žiadny rodič nehrabe, aby asistoval pri operácií. To nikto nechce a zákon jasne k tomu vytvára priestor, aby keby ho to napadlo, tak bol jasný postup, že tam jednoducho nebude. Takže myslím si, že akékoľvek obavy z toho, že sa to nedá realizovať, sú zbytočné a tá základná otázka, že či chceme, aby dieťa to dobre zvládlo a bolo, nedá sa povedať šťastné pri výkone zdravotnej starostlivosti, ale je to obrovská pomoc pre lekárov, ak takýto priestor tu jasne dáme.
78. schôdza NR SR - 16.deň - B. popoludní
Dátum: 2023-01-24
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

22. No, dovolíme si v rámci toho krátkeho času to zhrnúť. To, čo navrhujeme je, samozrejme, výsledok kompromisu, pre ktorý očakávame, že bude možnosť získať 90 hlasov a vytvoriť možnosť v ústave pre skrátenie funkčného obdobia. To, že sa to nepáči všetkým, no, treba k tomu 90 hlasov. Hľadali sme cestu úprimne, ako ten priestor vytvoriť. Keď hovoríte o referende ľudí. Na referendum išli ľudia, aby sa vyjadrili práve k možnosti predčasných volieb. A to presne vytvárame. Je otázne, keby ste sa pýtali každého človeka, ktorý prišiel k referendovej urne, či naozaj jednoznačne bol za to, že to musí byť referendom. Ja si myslím a domnievam sa, že to, čo chceli ľudia vyjadriť, je, aby tá možnosť predčasných volieb bola, vyjadrili nespokojnosť s vládnutím, na tom máme určite zhodu. A či jednoznačne všetci chceli, aby referendom sa skracovalo funkčné obdobie, aj tá veta v tom bola mätúca, tak ako bola postavená. To si dovolím toto spochybniť, že či toto je jednoznačne ten odkaz. A dávam bokom, samozrejme, to, že či referendum je, alebo nie je platné. Takže ja sa, naopak, domnievam, že my reagujeme práve na ten dotaz ľudí aj v referende, pretože umožňujeme v súlade s ústavou a rozhodnutím Ústavného súdu, aby sa skrátilo funkčné obdobie. Zvolili sme k tomu cestu, ktorá sa tu robila predtým, takže sme dali do úvahy tú prax. Ak sa skrátilo funkčné obdobie, tak ústavným zákonom. Robíme to uznesením. To znamená, v niečom zjednodušujeme proces, nechávame 90 hlasov, takže zobrali sme všetko to, čo bolo. A si myslím, že naozaj k tomuto tu naprieč zhoda mala byť. Že si niekto myslí, že by tam malo byť aj ľudové hlasovanie, to je, samozrejme, legitímny názor. Treba povedať, že zo 47 krajín Európy len dve, Lichtenštajnsko a Lotyšsko, majú takúto možnosť... (Prerušenie vystúpenia časomerom.)
79. schôdza NR SR - 3.deň - B. popoludní
Dátum: 2022-12-12
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

68. Najprv, pán poslanec Nemec, odpoveď na vašu otázku. Nie, nelobovala som za Maroša Žilinku ako generálneho prokurátora. Toto klamstvo, ktoré sa šíri, neviem, kto si ho vymyslel, niekto má na ňom zjavne záujem. Ak som niečo niekedy povedala, to, čo som povedala aj verejne, aj potom čo sa stal generálnym prokurátorom, že Maroš Žilinka má silný príbeh, ale v momente po vypočutí kandidátov jednoznačne sme preferovali Jána Hrivnáka. Mali sme k tomu aj tlačovú konferenciu strany ZA ĽUDÍ. Potom keď sa rozhodol odstúpiť, tak jednohlasne sme hlasovali vtedy predsa za prokurátora Špeciálnej prokuratúry pána Honzu. To je všetko, čo môžem k tomu povedať, a je zbytočné šíriť takéto nezmysly, ktoré šíri, viem, že často predstavitelia vášho klubu. A ešte dodatočne aj k tomu § 363. Neviem, že či mi dovolí pán predsedajúci na pána Pročka reagovať. Nuž, to, čo sa dá rýchlo riešiť, je poslaneckým návrhom a práve aj tie návrhy, ktoré vznikli na ministerstve spravodlivosti, boli predkladané poslancami z klubu SaS, neprešli. Už sme sa tu tomu viackrát venovali práve preto, že osobitne vaši poslanci či zaradení, nezaradení, nezahlasovali za taký návrh a ja to, čo môžem urobiť ako ministerka, som dala do legislatívneho procesu tiež návrh na zmenu 363 a to je súčasťou veľkej novely Trestného poriadku. Len tak by mohol prísť návrh na vládu. Súčasne platí, že keď som chcela skôr dať do legislatívneho procesu takýto návrh, premiér s tým nesúhlasil. Môžete sa ho na to opýtať. Takže toľko k tomu.
79. schôdza NR SR - 2.deň - A. dopoludnia
Dátum: 2022-12-09
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

16. Ďakujem pekne pánu poslancovi aj Šudíkovi, aj poslancovi Grendelovi. Ja som si dávala veľký pozor a dala som dosť vážny akcent aj vo svojom vyjadrení na to, že jedna vec je niektorí poslanci OĽANO a druhá vec je koalícia ako celok a poslanecký klub OĽANO, ktorý prišiel do parlamentu. A v tomto je rozdiel. Jednoducho poslanci, ktorí prišli na kandidátke OĽANO, časť z nich sa zriekla sľubov a jednoducho nezahlasuje za protikorupčné veci, ale tých ste doniesli vy do parlamentu, a preto vláda v týchto kľúčových veciach stratila protikorupčný étos. Preto neprešiel ani § 363, preto Fico nebol vydaný na väzobné stíhanie. Preto neprešlo ani, ani navrhované znenie úpravy pre register partnerov verejného sektora pri nájomných bytoch. Práve pre toto. Títo poslanci tam chýbali, a to sú vaši poslanci. Vaši poslanci nezaradení, vaši poslanci prípadne v SME RODINA, tak to je. A či som ja doniesla, niečo nedoniesla na vládu. Viete, ono je to tak, áno, bolo uplatnené veto, ale keby OĽANO povedalo, tak ako sme my argumentovali, na toto nemôže byť uplatnené veto, lebo je to v programovom vyhlásení vlády, a pridali by sa k nám, tak sme mali šancu to presadiť na koaličnej rade. Ale tak to nebolo. Proste to veto bolo akceptované, takže ja som, ako čo sme my mohli robiť? Bol tu poslanecký návrh jeden, druhý, pán poslanec Baránik dokonca inicioval konanie na Ústavnom súde, a keď tu ten návrh potom bol, aj tak vaši poslanci, ktorí prišli na kandidátke OĽANO, nezahlasovali. A preto to neprešlo. Takže taký je stav. A, pán poslanec Šudík, viete, ľudia odchádzajú teraz. Sú nešťastní z toho, ako sa tu vládne. Určite tu nie je hrozba, že keby sa iba skrátilo funkčné obdobie, pričom o tom vôbec nie je toto rokovanie o nedôvere, to niekoľkomesačné obdobie, prípadne ak by sa skrátilo, na tom nestojí... (Prerušenie vystúpenia časomerom.)
79. schôdza NR SR - 1.deň - B. popoludní
Dátum: 2022-12-08
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

184. Pán minister, podľa mňa vy si tu robíte teraz z ľudí rukojemníkov. Zbytočne ich strašíte. Veď keď je to vláda menšiny, tak predsa ráta s tým, že sme v parlamentnej demokracii, tak keď sa rozhodla vládna koalícia ísť do menšinovej vlády, tak musela predsa rátať aj touto situáciou. Veď my sme predsa v lete vedeli všetci, do akých kríz ideme. Tak keď ste sa rozhodli ísť do tejto situácie, ste predsa museli vedieť, vedieť, že tomuto budete čeliť. Vláda v demisii, to nie je žiaden horor. To nie je tak, ako hovoríte. Nie je pravdou v zmysle ústavy, že vláda v demisii fakticky svieti a kúri. To nie je pravda. To sa tu zaužívalo ako nejaká slovná hračka, ale nie je to tak. Keď sa pozriete, aké oprávnenia má vláda v demisii, tak sú naozaj veľmi silné a široké a je pravdou, že pri niektorých z nich je potrebná asistencia, resp. súhlas pani prezidentky, ale nejak to nebráni tomu, aby bol schválený rozpočet. Tak ak k tomu nie je potrebný žiadny obchod, tak predsa rozpočet asi schválený bude, asi ho máte tak predrokovaný, že vám prejde. A potom tá vláda aj v demisii, ktorá bude, tak bude realizovať tie kroky, ktoré má. To proste nie je pravda, čo ste hovorili. Takže podľa mňa práve vy si dávate ľudí za rukojemníkov a zbytočne ich strašíte. Ste proste vláda menšiny a zodpovedáte sa teraz parlamentu a to je proste normálna situácia, ktorú ste predsa museli predpokladať.
79. schôdza NR SR - 1.deň - B. popoludní
Dátum: 2022-12-08
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

48. Ďakujem veľmi pekne. Pán premiér, ja trošku do minulosti a k tomu, ako bolo spomenuté, ako sme výborne presadili súdne reformy. No, bohužiaľ, aj pri nich sa už ukázala malosť. Nakoniec, bohužiaľ, aj hnutia OĽANO, veď Stará Ľubovňa, vieme, o čom hovoríme. Proste výnimka z pravidla, žiadna špecializácia, proste naozaj táto malosť sa presadila aj z hnutia OĽANO pri presadení takejto reformy spolu s protestami ďalšieho koaličného partnera. Takéto torpédovanie kľúčových reforiem, samozrejme, ničomu nepomáhalo. Takže ja len, je mi zložité počúvať, ako dobre sa nám spolu vládlo. Bolo to ťažké. Ale podarili sa presadiť aj reformy. A momentálne neviem, v akej miere naozaj to, čo bolo postavené na začiatku, sa nakoniec implementuje aj ako, lebo keď sa pozerám, v justícii ako sa to realizuje, ako sú personálne zmeny robené, napríklad pri Správnom súde v Bratislave a podobne, tak tomu prestávam veriť, že to ide správnym smerom. A to, to ja potom... potom k tomu poviem viac aj, samozrejme, v celom vyjadrení v rozprave. Ale ja si dovolím sa pristaviť pri, pri tom strašení ohľadom vyšetrovania korupčných káuz. Ako tu žijeme v nejakom naozaj veľkom omyle, že teraz za rok všetko vyšetríme a očistíme. Veď to nie je pravda. Veď vidíme sami, že po troch rokoch vládnutia sa tu dostávame k obvineniam, ktoré sú rušené. A teraz bez toho, aby sme dali bokom § 363, a čo nám tu robí, no tak rok nám naozaj stačiť nebude. Tu sa prestaňme upínať na niekoľkomesačné obdobie do konca funkčného obdobia. My potrebujeme nové funkčné obdobie. Potrebujeme tu dobrú, silnú demokratickú vládu, aby sme očistu urobili. Len s nezodpovedným vládnutím to ide tam, že takáto vláda tu nebude. A v tom je naozaj veľký omyl. A preto ten návrh je podaný a má zmysel.